Staatsadvokate staar vervolging in die gesig | Die Vryburger
Minstens drie van die mees senior staatsadvokate van die Nasionale Vervolgingsgesag staar skorsing in die gesig nadat die Algemene Balieraad besluit het om ’n hofaansoek in te dien om hulle van die rol te skrap of te skors.
Die drie advokate van die Nasionale Vervolgingsgesag (NVG) word aangekla nadat klagtes ontvang is van onetiese optrede.
Adv. Jeremy Muller SC, die Algemene Balieraad se voorsitter, het bevestig dat hul uitvoerende komitee dié besluit geneem het.
Die drie advokate van NVG waarteen daar nou besware is, is advv. Nomgcobo Jiba, Sibongile Mzinyathi en Lawrence Mrwebi.
Die Pretoriase Balieraad het klagtes ontvang, en dit verwys na die Algemene Balieraad, wat glo ’n komitee aangewys het om die bewerings na te gaan.
Na wat berig word, was dié drie advokate voorheen verkla weens hul optrede in die vervolging van lt.genl. Richard Mdluli, die geskorste hoof van misdaadintelligensie in die polisie. Al drie was glo betrokke by die terugtrek van die aanklagte van korrupsie, bedrog en geldwassery teen Mdluli.
Intussen duur ’n ondersoek voort van die NVG oor ’n klag van meineed wat ingedien is teen die drie.
2 thoughts on “Staatsadvokate staar vervolging in die gesig”
Anton B November 19, 2014 at 5:58 pm
Wel , die ouens is almal ANC bevoordeeldes en so ook Meestah Mdluli. Eish man, you can’t bite the hand that feeds you……… HAu!!
FANIE FOS November 19, 2014 at 10:07 pm
Wat is julle te wagte van die Zumiaanze ondersteuners van ongeregtigheid. Hule maak staat op vehogings en sagte aanstellings sodat hulle kan meehelp om die staatskas te plunder. Mnr Zuma is ‘n toonaangewende pedagoog wat hul leermeester is, vir die beskerming wat hy tans ontvang van die armlastige ondersteuners wat net bakhand staan om ietsie verniet te kry.